Boiseko Euskal Jaialdia

Boiseko Euskal Jaialdia. International Basque Cultural Festival, Jaialdi besterik gabe ere, 1987tik AEBko Boise hirian egiten den mundu osoko euskaldunen topaketa da. Jaialdi hau Estatu Batuetako euskal jaialdirik handiena da, eta munduko euskal jaialdi gehienak gainditzen ditu. Euskal Herrian bizi diren euskaldun askok beren kultura euskal-estatubatuar diasporaren bitartez esperimentatzeko bertaratzen dira.

 Historia 
Lehenengo Jaialdia 1987an egin zen Idahoko Estatuko Espetxe historikoan, euskal kulturaren alderdi tradizional eta modernoak, tokikoak eta nazioartekoak, ospatzeko helburuarekin. 30.000 parte-hartzaile baino gehiago bertaratu ziren eta desfilea, sinposioa, meza, kale-dantza, kirol-erakustaldiak, kultura-ekitaldiak, oroigarri-postuak eta janaria eta edaria gozatu zituzten partehartzaileek. 

1990ean, garai hartan Idahoko gobernadore zen Cecil Andrusek, Idahoko estatuaren mendeurrena zela eta, beste Jaialdi berri bat egitea eskatu zuen. Jaialdi 90ek formatu bera hartu zuen, baina aldaketa eta hobekuntza batzuekin. Antolatzaileek Jaialdia bost urtean behin egitea erabaki zuten. Jaialdia uztaileko azken asteburuan egiten da beti, Boiseko euskal komunitateak antolatuta, San Inazio Loiolakoaren ospakizunarekin batera. 

2020ko Jaialdia zazpigarren Jaialdi gisa aurreikusita zegoen, baina COVID-19aren pandemiak plan horiek aldatu zituen. 2021era eta 2022ra atzeratu ondoren, antolatzaileek erabaki zuten seguruena bost urteko jatorrizko formatura itzultzea izango zela. Pandemia zela eta, 2025 Jaialdia lehenengoa izan zen 2015etik. Edizio berezi horretan Imanol Pradales, Euskal Autonomiaren Erkidegoko lehendakaria izan zen ekitaldietan.https://www.euskalkultura.eus/euskara/albisteak/hasiera-indartsua-izan-du-boisen-2025eko-jaialdiak-ekitaldia-kapitolioan-pradalesen-iritsiera-jai-giroa-arnasean 

 Kronologia 
 1987: Lehenengo Jaialdia
 1990: Bigarren Jaialdia
 Hirugarren Jaialdia
 Laugarren Jaialdia
 Bosgarren Jaialdia
 Seigarren Jaialdia
 2015: Seigarren Jaialdia
 2025: Boiseko Zazpigarren Euskal Jaialdia

 Erreferentziak 

 Kanpo estekak 
 :Boiseko Jaialdiaren webgune ofiziala.

Kategoria:Boiseko Euskal Jaialdia